Өмүркулов Шейшеналы
Өмүркулов Шейшеналы (1.5. 1931-ж. туулган, Кожомкул кыштагы) - дасыккан педагог, жетекчи кызматкер.
 
 Кыргыз мамлекеттик педагогика институ тунун кыргыз тили жана адабияты факультетин бүтүргөн (1952).
 Ал орто мектепте окуп жүргөн мезгилинде эле 1946-ж.
 1-июнда «Эмгектеги каармандыгы үчүн» медалы менен сыйланган.
 Эмгек жолун 1952-ж. Тогуз-Торо районунун Казарман орто мектебинде мугалим болуп педагогикалык ишин баштаган.
 Суусамыр орто мектебинде окуу бөлүмүнүн башчысы (1954-59), 8-Март орто мектебинде директор (1959-60), 1974-ж. Жумгал районунун Миң-Куш шаарчасында A. С. Пушкин атындагы орто мектепте кыргыз тили жана адабияты мугалими, окуу-тарбия иштери боюнча директордун орун басары (1978) болуп иштеген.
 1988-ж. Суусамыр өрөөнүндөгү Тунук орто мектебинин директору болуп дайындалган.
 1974-ж. алгачкылардан болуп, кыргыз тили жана адабият кабинетин уюштуруп, кабинетти талапка ылайык түзгөндүгү үчүн «Социалисттик мелдештин жеңүүчүсү» деген төш белгисине татыктуу болгон.
 1980-ж. Ардак грамота менен сыйланып, 1982-ж. «Эл агартуунун отличниги» наамын алган.
 1984-ж. «Эмгек ардагери» медалы берилген.
 1989-ж. беш бөлмөлүү мектептин курулушун бүткөрүүгө активдүү катышып, негизги мектепти ачууга жетишкен.
 Ал эми 1989-ж. алты бөлмөлүү мектептик курулушту бүтүрүп, толук орто мектеп ачылган.
 Ошондой эле мектепте бардык талаптарга ылайык үлгүлүү кабинеттер жана мектептин залында «Жаратылыш бурчу» уюштурулган.
 1990-91-окуу жылында окуу-тарбиялык иштердеги чоң жетишкендиктери жогору бааланып, мектеп баалуу сыйлыктар («Москвич-412», түстүү телевизор) жана өтмө Кызыл Туу менен сыйланган.
 Учурда ардактуу эс алууда.
 Мойнок уруусунан.

Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Суусамыр району
Инсандар